মহানগৰৰ ডাউন টাউনৰ মথুৰা নগৰত গুৱাহাটী পৌৰ নিগমে এক অভিযান চলাই চাৰিখনকৈ দোকান বন্ধ ৰখাৰ বাবে জাননী জাৰি কৰিলে।
উল্লেখযোগ্য যে আজি দিনৰ ভাগত গুৱাহাটী পৌৰ নিগমে মথুৰা নগৰত এক অভিযান চলাই চাৰিওখন দোকানৰে অনুজ্ঞাপত্ৰ নথকাৰ বাবে বন্ধ ৰাখিবলৈ জাননী প্ৰেৰণ কৰে।
অভিযানকালত গুৱাহাটী পৌৰ নিগমৰ আয়ুক্ত মনালিছা গোস্বামী নিজে উপস্থিত থাকি ব্যৱসায়ীসকলক অনুজ্ঞাপত্ৰ নবনোৱা পৰ্যন্ত দোকান বন্ধ ৰাখিবলৈ জাননী জাৰি কৰিছে।
লগতে যদি দোকান বন্ধ নাৰাখে তেতিয়া জিএমচি কৰ্তৃপক্ষই দুই-তিনিদিনৰ ভিতৰত দোকানকেইখন ছীল কৰি দিম বুলিও সকীয়াই দিয়ে।
দুপৰীয়া ১২.৩০ বজাত গুৱাহাটী পৌৰ নিগমে চলোৱা অভিযান কালত জিমচি কৰ্তৃপক্ষই ব্যৱসায়ী সকলে জাবৰ-জোথৰ সমূহ সমীপৰ নলাত পেলোৱা বুলিও ব্যৱসায়ীসকলৰ ওপৰত অভিযোগ তোলে। অৱশ্যে ব্যৱসায়ী সকলে এই অভিযোগ অস্বাকীৰ কৰিছে।
আনহাতে অভিযানকালত গুৱাহাটী পৌৰ নিগমে উক্ত অঞ্চলৰ বাট-পথত থকা বিভিন্ন বেনাৰ সমূহ ফালি পেলায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
